钦定古今图书集成/明伦汇编/宫闱典/第091卷 > 寿安公主 下嫁王元达
## 钦定古今图书集成/明伦汇编/宫闱典/第091卷 > 寿安公主 下嫁王元达

按《旧唐书王庭凑传》：“庭凑子元达为镇州右司马，兼
都知兵马使。庭凑卒，三军推主军事，请命于朝。乃起
复检校工部尚书、镇州大都督府长史、成德军节度
使，累迁检校左仆射。元达素怀忠顺，顿革父风。及领
藩垣，颇输诚款，岁时贡奉，结辙于途，文宗嘉之。开成
二年，诏以寿安公主出降，加驸马都尉。元达遣段氏”
姑诣阙纳聘礼，段氏进食二千盘，并御衣战马、公主
妆奁，及私白身女口等，其从如云，朝野荣之。会昌中，
昭义节度使刘从谏卒，其子积擅领军政，武宗怒，诛
之。命邻藩分地而进讨，以元达为北面招讨使。诏至
之日，出师次赵州，与魏博何弘敬同收山东三州。元
达进攻邢州。俄而贼将裴问、高元武降元达，王钊、安
玉降何弘敬，并㧞三郡。累迁检校司徒、同中书门下
平章事。以破刘积功，加太傅、太原郡开国公，食邑二
千户，食实封二百户。大中十一年二月卒，册赠太师，
谥曰忠。子绍鼎、绍懿。〈按唐书公主传宪宗十八女并无寿安公主及驸马王元达旧

《唐书》既详此传，而《册府元龟》谓其为宪宗女，存之以备参订。